# Dreceres web

&Krishna.Tateneni; &Krishna.Tateneni.mail;
&Yves.Arrouye; &Yves.Arrouye.mail;
&traductor.Antoni.Bella;
10 de novembre de 2016
Frameworks 5.29
KDE
Configuració del sistema
navegació millorada
dreceres web
navegant

## Dreceres web

### Introducció

&konqueror; oferix algunes característiques per a augmentar la vostra experiència de navegació. En l'actualitat, una d'estes característiques són les Dreceres web.

Ja haureu notat que &kde; és molt fàcil d'emprar amb Internet. Per exemple, podeu fer clic damunt de l'element de menú Executa o introduir la drecera del teclat per a esta ordre (&Alt;F2 o &Alt;&Space;, a menys que l'hàgeu canviat) i introduir un &URI;. Identificador uniforme de recursos (URI -Uniform Resource Identifier-). Un mode estàndard de referir-se a un recurs tal com un fitxer en el vostre ordinador, una adreça en la web mundial, una adreça de correu, &etc;

D'altra banda, les dreceres web permeten utilitzar esquemes nous de pseudo &URL; o dreceres, que bàsicament permeten indicar paràmetres en els &URI; d'ús freqüent. Per exemple, si vos agrada el motor de busca de Google, podeu configurar &kde; de manera que un pseudo &URL; com gg: active una busca a Google. D'esta manera, introduint `gg:la meua busca` es buscarà la meua busca a Google.

Un mateix pot veure perquè s'anomenen esquemes de pseudo &URL;. S'utilitzen com a un esquema d'&URL;, però l'entrada no està codificada com a tal, de manera que s'escriurà `google:kde apps` i no `google:kde+apps`.

Podeu emprar dreceres web a on normalment utilitzaríeu els &URI;. Les dreceres per a diversos motors de busca haurien d'estar ja configurades en el vostre sistema, però en este mòdul podeu afegir noves paraules clau i canviar o suprimir algunes d'existents.

### Paraules clau de busca en la web

Els noms descriptius de les dreceres web es mostren en un quadro de llista. Com en altres llistes de &kde;, podeu fer clic damunt de la capçalera en una columna per a canviar l'ordre entre ascendent i descendent, com també podeu redimensionar les columnes.

En la part inferior de la llista, l'opció Activa les paraules clau de busca en la web ha d'estar marcada per a activar esta característica. Utilitzeu els botons de la dreta per a crear, modificar o suprimir les dreceres.

Si Utilitza només les paraules clau preferides està marcada, sols les paraules clau marcades com a preferides en la segona columna de la llista s'utilitzaran en llocs on sols unes poques i selectes dreceres es puguen mostrar a la vegada.

Davall la llista es troben dues opcions addicionals:

Paraula clau de busca en la web predeterminada:

  Seleccioneu el motor de busca que s'utilitzarà en els quadros d'entrada que proporcionen el servei de busca automàtica quan teclegeu paraules normals o frases en lloc d'un &URL;. Per a desactivar esta característica seleccioneu Cap en la llista.

Delimitador de la paraula clau:

  Seleccioneu el delimitador que separa la paraula clau de la frase o paraula que es buscarà.

Si feu doble clic damunt d'una entrada específica de la llista de proveïdors de busca o feu clic damunt del botó Canvia..., es mostraran els detalls d'esta entrada en un diàleg emergent. A més del nom descriptiu per a l'element, també podeu veure l'&URI; emprat, així com la drecera associada que podreu escriure a qualsevol lloc de &kde; a on s'espere un &URI;. Un proveïdor de busca pot tindre múltiples dreceres, separades per una coma.

Els quadros de text no tan sols s'utilitzen per a mostrar informació sobre un element en la llista de dreceres web, sinó també per a modificar o afegir elements nous.

Podeu canviar els continguts dels quadros de text URL de la drecera: o Dreceres. Feu clic en D'acord per a guardar els vostres canvis i a Cancel·la per a eixir del diàleg sense els canvis.

Si examineu el contingut del quadro de text URL de la drecera:, trobareu que la majoria de les entrades, si no totes, tenen un `\{@}`. Esta seqüència de quatre caràcters actua com a paràmetre, indicant que serà substituïda per qualsevol cosa que introduïu després dels dos punts que estan entre la drecera i el seu paràmetre. Per a afegir este text variable de consulta a un &URL; de drecera, feu clic damunt del botó a la dreta del quadro de text. Vegem alguns exemples per a aclarir com utilitzar les dreceres web.

Suposem que l'&URI; és `https://www.google.com/search?q=\{@}` i que `gg` és la drecera cap a este &URI;. Llavors, escriure `gg:alpha` és l'equivalent a `https://www.google.com/search?q=alpha`. Després de `:` podríeu introduir qualsevol cosa; el que hi escriviu senzillament substituirà als caràcters `\{@}`, després de ser transformats al joc de caràcters apropiat per al proveïdor de busca i codificat adequadament com a &URL;. Tan sols es modificarà la part `\{@}` de l'&URI; de busca, la resta se suposa que ja està codificada adequadament com a &URL; i es deixa tal qual.

També podeu tindre dreceres sense paràmetres. Suposem que l'&URI; fora file:/home/jo/la_meva_doc/calligra/words i la drecera meu_words. Aleshores, escriure `meu_words:` és el mateix que introduir l'&URI; complet. Cal tindre present que no hi ha res després dels dos punts en escriure la drecera, però els dos punts són necessaris perquè la drecera siga reconeguda com a tal.

Ara ja haureu comprés que encara que estes dreceres s'anomenen dreceres web, en realitat són dreceres a &URI; amb paràmetres, els quals poden apuntar no tan sols a llocs web sinó a qualsevol adreça a la qual es puga apuntar amb un &URI;. Les dreceres web són una característica molt potent de la navegació en &kde;.